
R E F E R A T


Privind  desemnarea  membrilor din  partea Consiliului Local  al Municipiului Timişoara în Comisia pentru evaluarea şi asigurarea calităţii educaţiei în unităţile de învăţământ preuniversitar din Municipiul Timişoara, pentru anul şcolar 2014 -2015
       

 Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale,  Compartiment şcoli, privind desemnarea  membrilor  din partea Consiliului Local al Municipiului Timişoara în Comisiile pentru evaluarea şi asigurarea calităţii educaţiei în unităţile de învăţământ preuniversitar din Municipiul Timişoara. 
Prin adresa nr. CDS 2014-000039/19.11.2014, de la Inspectoratul Şcolar Judeţean Timiş, ni se aduce la cunoştinţă faptul ca la nivelul fiecărei organizaţii furnizoare de educaţie din România se înfiinţează Comisia pentru Evaluare şi Asigurarea Calităţii, conform OUG nr. 75/2005 şi a Legii nr. 87/13.04.2006.
	Conform prevederilor Ordonanţei de Urgenţă a Guvernului nr. 75/12.07.2005, la art. 11, alin. 4, lit. e), privind asigurarea calităţii educaţiei,  prevede că la nivelul fiecărei organizaţii furnizoare de educaţie din România se înfiinţează Comisia pentru evaluare şi asigurarea calităţii din care face parte şi un reprezentant al Consiliului Local. 
            Conform art. 12, “Atribuţiile comisiei pentru evaluarea şi asigurarea calităţii sunt:
    a) coordonează aplicarea procedurilor şi activităţilor de evaluare şi asigurare a calităţii, aprobate de conducerea organizaţiei furnizoare de educaţie, conform domeniilor şi criteriilor prevăzute la art. 10;
    b) elaborează anual un raport de evaluare internă privind calitatea educaţiei în organizaţia respectivă. Raportul este adus la cunoştinţă tuturor beneficiarilor prin afişare sau publicare;
    c) formulează propuneri de îmbunătăţire a calităţii educaţiei."
   Având în vedere cele de mai  sus  supunem spre aprobare  consiliului local:
1. Desemnarea membrilor din partea Consiliului Local al Municipiului Timişoara în Comisia pentru evaluare şi asigurarea calităţii în unităţile de învăţământ preuniversitar din Municipiul Timişoara, conform Anexei nr. 1, Anexei nr. 2 si Anexei nr. 3.

